રાજ્યસભાના સભ્યપદ માટે ભાજપના રાષ્ટ્રીય ઉપાધ્યક્ષ પુરષોત્તમ રૂપાલાએ આજે 12:39ના વિજય મૂહુર્તમાં ઉમેદવારી પત્ર ભર્યું હતું. આ પ્રસંગે મુખ્યમંત્રી આનંદીબેન પટેલ, ભાજપના પ્રદેશ પ્રમુખ વિજય રૂપાણી, પૂર્વપ્રમુખ આર.સી. ફળદુ, મંત્રીશ્રી પ્રદીપસિંહ જાડેજા સહિત ભાજપના ધારાસભ્યો અને પ્રદેશના આગેવાનો હાજર રહ્યા હતા. જોકે ભાજપે કડવા પટેલનો પક્ષ રાખી લેઉઆ પટેલને હાસિયામાં મૂક્યા હોવાનું કહીને વિઠ્ઠલ રાદડિયાએ રીસ વ્યક્ત કરી હોવાની પણ ચર્ચા થઈ રહી છે.